সংসদের বাইরে থাকা রাজপথের প্রধান বিরোধী দল বিএনপি দীর্ঘদিন থেকেই নির্বাচনকালীন 'সহায়ক সরকারে'র দাবি জানিয়ে আসছে। যদিও প্রধানমন্ত্রী শেখ হাসিনাসহ সরকার ও ক্ষমতাসীন দলের নীতিনির্ধারক নেতারা এই দাবি নাকচ করে দিয়ে আসছেন। গত ২ সেপ্টেম্বরের সংবাদ সম্মেলনসহ একাধিক বক্তব্যে প্রধানমন্ত্রী শেখ হাসিনাও জানিয়েছেন, সংসদে প্রতিনিধিত্ব না থাকায় বিএনপির নির্বাচনকালীন সরকারে অন্তর্ভুক্ত হওয়ার সুযোগ নেই।